Държавен вестник, бр. 95, 2003 г., стр. 3

Б Р О Й  95
Д Ъ Р Ж А В Е Н   В Е С Т Н И К
С Т Р .  3
съставя протокол. Протоколът и всички доку-
менти на класираните кандидати се представят
на органа по назначаването.
(2) Преценката на комисията и класирането
на кандидатите не подлежат на съдебен контрол.
(3) Допуснатите кандидати, които не са кла-
сирани, могат да възразят пред органа по наз-
начаването в 7-дневен срок от получаването на
протокола на комисията. При основателност
на възраженията органът по назначаването
прекратява конкурсната процедура и насрочва
нов конкурс. Решението на органа по назнача-
ването не подлежи на съдебен контрол.
(4) След приключване на конкурсната про-
цедура органът по назначаването издава акт за
назначаване на един от класираните кандидати.
Подзаконова уредба
Чл. 10е. Процедурата и начините за провеж-
дане на конкурсите се определят с наредба на
Министерския съвет.”
§ 6. В чл. 11, ал. 2 т. 6 се изменя така:
“6. размера на основната заплата и допъл-
нителните възнаграждения;”.
§ 7. Член 12 се изменя така:
“Чл. 12. (1) Когато кандидатът се назначава
за първи път на държавна служба, в едногоди-
шен срок, считано от датата на встъпване в
длъжност, органът по назначаването може да
прекрати служебното правоотношение без пре-
дизвестие. В случай че правоотношението се
измени преди изтичането на срока, срокът за
изпитване продължава да тече при следващото
служебно правоотношение.
(2) Ако в срока по ал. 1 служебното правоот-
ношение бъде прекратено, при постъпване на
държавна служба в друга администрация започ-
ва да тече нов срок за изпитване.
(3) Срокът за изпитване не тече през време-
то, през което държавният служител е бил в
законоустановен отпуск.”
§ 8. В чл. 14, ал. 6 думите “когато е проведен
конкурс” се заличават.
§ 9. В чл. 15 се правят следните изменения:
1. Алинея 1 се изменя така:
“(1) Държавният служител може да бъде
назначаван за определен срок за заместване на
държавен служител, който отсъства от работа
повече от три месеца.”
2. В ал. 2 думите “при спазване на изисква-
нията на чл. 8, 9, 11 и 14” се заменят с “при
спазване на условията за назначаване”.
3. Алинеи 4 и 5 се отменят.
§ 10. Член 16 се изменя така:
“Допълнително служебно правоотношение
при незаета длъжност
Чл. 16. (1) Органът по назначаването може
да предложи на определен държавен служител
работа по вътрешно съвместителство за срок
до назначаването на служител на незаетата
длъжност.
(2) Срокът по ал. 1 не може да бъде по-дъ-
лъг от 6 месеца.
(3) В случая по ал. 1 държавният служител
получава заедно със заплатата си и 50 на сто от
минималния размер на основната заплата за
незаетата длъжност.”
§ 11. В чл. 17, ал. 3 след думата “изрично” се
добавя “писмено”.
§ 12. Член 26 се отменя.
§ 13. В чл. 28 се правят следните изменения
и допълнения:
1. Досегашният текст става ал. 1 и в нея след
думата “служба” се добавя “и да съответства на
Кодекса за поведение на служителите в дър-
жавната администрация”.
2. Създава се ал. 2:
“(2) Кодексът за поведение на служителите
в държавната администрация се приема от
Министерския съвет и се обнародва в “Държа-
вен вестник”.”
§ 14. Създава се чл. 29а:
“Задължение за разкриване и за избягване
на конфликт на интереси
Чл. 29а. (1) Държавният служител е длъжен
всяка година до 31 март по образец, утвърден
от министъра на държавната администрация,
да декларира писмено пред органа по назнача-
ването всеки търговски, финансов или друг де-
лови интерес, който той или свързани с него
лица имат във връзка с функциите на админис-
трацията, в която работи.
(2) Държавният служител е длъжен да не
участва при обсъждането, подготовката и взе-
мането на решения, когато той или свързаните
с него лица са заинтересувани от съответното
решение или когато има със заинтересуваните
лица отношения, пораждащи основателни съм-
нения в неговата безпристрастност.
(3) В случаите по ал. 2 държавният служител
писмено уведомява органа по назначаването.”
§ 15. Член 31 се отменя.
§ 16. В чл. 32 се правят следните изменения:
1. Алинея 1 се изменя така:
“(1) За изпълнение на държавната служба
държавният служител има право на брутна зап-
лата, която включва основна заплата и допъл-
нителни възнаграждения.”
2. Алинея 2 се отменя.
§ 17. В чл. 35 се правят следните изменения
и допълнения:
1. Алинея 3 се изменя така:
“(3) Държавният служител, изпратен на обу-
чение с обща продължителност повече от един
месец в рамките на една календарна година при
условията на ал. 2, се задължава да работи в
съответната администрация за период от една
до три години. Условията и конкретният срок
се уговарят между органа по назначаването и
държавния служител. При виновно неизпълне-